Antonio de Guevara

**Frei Antonio de Guevara**, nado en Treceño, no concello de Valdáliga (Cantabria), en 1480 e finado en Mondoñedo o 3 de abril de 1545, foi un eclesiástico e escritor español, un dos máis populares do Renacemento. 

Ingresou como franciscano en Valladolid pero foi reclamado como predicador persoal e cronista polo emperador Carlos V.

En 1527 foi nomeado bispo de Guadix, onde permaneveu ata 1536, e pasar en 1539 á sede episcopal de Mondoñedo, onde permaneceu ata o seu pasamento.

Estableceu unha imprenta en Mondoñedo e calcúlase que as súas obras se publicaron durante os séculos XVI e XVII máis de 600 veces por toda Europa. Entre outros títulos, escribiu *Relox de príncipes*, *Menosprecio de corte y alabanza de aldea* *Epístolas familiares* ou *Monte Calvario*.

## Sínodo de Mondoñedo 
En 1541, o bispo Guevara dirixiu un sínodo que adquiriu especial reñevancia polos malos hábitos e abusos que pretendía corrixir, tanto os protagonizados pola colectividade social como polos propios cregos nas súas parroquias. Así, por exemplo, prohíbiu as comidas e celebracións que se adoitaban facer nas igrexas tralas exequias e limitou os banquetes funerarios que organizaban os familiares para agasallar ós acompañantes. Tamén se condenaban, como supersticións, prácticas tradicionais como o tizón de Nadal, exconxurar as tormentas, certos rituais de medicina popular ou certas probas para asegurar a fidelidade da muller.

## Frases soadas 
Está é unha listaxe incompleta das frases máis famosas de frei Antonio de Guevara, orixinalmente en castelán coa súa respectiva tradución ao galego:
* "El aconsejar es un oficio tan común que lo usan muchos y lo saben hacer muy pocos." (*"O aconsellar é un oficio tan común que o usan moitos e o saben facer moi poucos.").*
* "Lo que al caballero le hace ser caballero es ser medido en el hablar, largo en el dar, sobrio en el comer, honesto en el vivir, tierno en el perdonar y animoso en el pelear." (*"O que ao cabaleiro fai ser cabaleiro é ser medido no falar, largo no dar, sobrio no comer, honesto no vivir, tenro no perdoar e animoso no pelexar.").*
* "A los cordiales amigos no basta alumbrarles por do vayan sino que les hemos de quitar los tropiezos a do tropiecen." (*"Aos cordiais amigos non basta alumarlles por onde vaian senón que lles habemos de quitar os tropezos onde tropecen.").*
* &nbsp;"Las guerras, para ser buenas, las han de encomendar a los dioses, aceptarlas los príncipes, justificarlas los filósofos y ejecutarlas los capitanes." (*"As guerras, para seren boas, hanas de encomendar aos deuses, aceptalas os príncipes, xustificalas os filósofos e executalas os capitáns.").*

## Notas 
## Véxase tamén 
### Bibliografía 
* Manuel de Castro, OFM, "Antonio de Guevara", en *Diccionario de Historia Eclesiástica de España*. Madrid 1972, vol. II, páxs. 1066-1067.
* Pedro Correa Rodríguez, "Fray Antonio de Guevara", en *Gran Enciclopedia Rialp*. Madrid 1972, Tomo XI, páxs. 454-455.
* Landeira Yrago, José: *Gran Enciclopedia Galega*, s. v. Guevara, Fre Antonio de*.
* López Cuétara, José Miguel, *Fray Antonio de Guevara, literatura vs. filosofía. Verdad y vida*, ISSN 0042-3718, Nº 240-241, 2004.

### Ligazóns externas 
* Obras de Antonio de Guevara  en Biblioteca Virtual Cervantes.
* Obras dixitalizadas de Antonio de Guevara na Biblioteca Dixital Hispánica da Biblioteca Nacional de España
* Obras de Antonio de Guevara en Internet Archive.
* Obras dixitalizadas de Antonio de Guevara.
* Edición electrónica de *Menosprecio de corte y alabanza de aldea* .
* Biografía, bibliografía e obras completas en liña de frei Antonio de Guevara.
* Manuel de la Fuente Merás: *Antonio de Guevara (1480-1545). Perfil bio-bibliográfico''.